જોકે ઘણાં દૃશ્યોમાં પ્રોડક્શન-ક્વૉલિટી ખાસ્સી નબળી લાગે છે. આપણે ફિલ્મનાં પાત્રો સાથે ઇમોશનલી જોડાઈએ તેમ છતાં ઘણાંબધાં રડારોળનાં દૃશ્યો ફિલ્મને લાઉડ મેલોડ્રામાની બાઉન્ડરી તરફ ધકેલતાં હોય એવું ફીલ થઈ આવે છે. થોડું એવું થાય કે જો બૅકગ્રાઉન્ડ મ્યુઝિક અને એડિટિંગને થોડાં વધારે પૉલિશ કર્યા હોત તો ફિલ્મ ઓર નિખરી આવત. ઘણા ફિલ્મરસિયાઓ કહે છે કે આ હિન્દી વર્ઝન કરતાં ઓરિજિનલ મલયાલમ ફિલ્મ ક્યાંય વધુ સારી રીતે બની હતી. જો ખરેખર ફિલ્મો જોવાનો શોખ હોય તો મલયાલમને પહેલી પસંદગી આપી શકાય.